ꠔꠚꠘ

ꠔꠚꠘ ꠛꠣ ꠟꠋꠉꠤ (ꠢꠤꠘ꠆ꠖꠤ: लुंगी, ꠡꠤꠘ꠆ꠗꠤ: لنگی, ꠔꠦꠟꠦꠉꠥ: లుంగీ, ꠃꠠꠤꠀ: ଲୁଙ୍ଗି, ꠇꠘ꠆ꠘꠠ: ಪನ್ಛಎ, ꠝꠣꠟꠄꠀꠟꠝ: ലുങ്കി, ꠔꠣꠝꠤꠟ: லுங்கி) ꠉꠔꠞꠞ ꠘꠤꠍꠞꠉꠣꠟꠣꠔ ꠚꠤꠘ꠆ꠖꠣꠞ ꠄꠈꠎꠣꠔꠞ ꠈꠣꠚꠠ⁕ ꠛꠣꠋꠟꠣꠖꠦꠡ, ꠜꠣꠞꠔ ꠡꠢ ꠖꠇꠘ ꠀꠞ ꠖꠇꠘꠧ-ꠚꠥꠛ ꠄꠡꠤꠀꠞ ꠖꠦꠡꠣꠁꠘ꠆ꠔꠧ ꠔꠚꠘꠞ ꠍꠟ ꠚꠣꠅꠀ ꠎꠣꠄ⁕ ꠔꠚꠘ ꠅꠁꠟ ꠉꠥꠟ, ꠖꠥꠁꠉꠣꠟꠣ ꠡꠤꠟꠣꠁ ꠀꠞ ꠃꠚꠞ ꠘꠤꠍ ꠈꠥꠟꠣ ꠈꠣꠚꠠ⁕ ꠔꠚꠘꠞ ꠞꠋ, ꠘꠈꠡꠣ ꠘꠣꠘꠣꠘꠇꠤꠍꠤꠝꠞ⁕ ꠉꠞꠝ ꠢꠣꠅꠀ-ꠚꠣꠘꠤꠞ ꠎꠣꠉꠣꠔ,  ꠔꠚꠘ ꠈꠥꠛ ꠀꠞꠣꠝꠞ⁕ ꠀꠝꠞꠣꠞ ꠡꠝꠣꠎꠧ ꠛꠦꠐꠣꠁꠘꠔꠦ ꠚꠤꠘ꠆ꠖꠟꠦꠅ ꠇꠤꠍꠥ ꠡꠝꠣꠎ ꠛꠦꠐꠤꠘꠔꠦꠅ ꠔꠚꠘ ꠚꠤꠘ꠆ꠖꠁꠘ⁕

 ꠁꠔꠤꠢꠣꠡ 
ꠉꠛꠦꠡꠘꠣꠔ ꠖꠦꠈꠣ ꠉꠦꠍꠦ, ꠖꠇꠘ ꠜꠣꠞꠔꠞ ꠄꠛꠟꠣꠇꠥꠞ ꠔꠣꠝꠤꠟ ꠘꠣꠠꠥꠔ ꠔꠚꠘ ꠚꠄꠟꠣ ꠚꠤꠘ꠆ꠖꠣ ꠅꠁꠍꠦ⁕ ꠜꠦꠍꠔꠤ ꠘꠣꠝꠞ ꠄꠈꠎꠣꠔꠞ ꠈꠣꠚꠠꠞꠦ ꠔꠚꠘꠞ ꠀꠉꠞꠇꠥꠞꠍꠤ ꠝꠘ ꠈꠞꠣ ꠅꠄ⁕ ꠁꠔꠤꠢꠣꠡ ꠅ ꠟꠦꠈꠣ ꠀꠍꠦ ꠝꠡꠟꠤꠘ ꠈꠣꠚꠠꠞ ꠜꠦꠍꠔꠤ ꠔꠣꠝꠤꠟ ꠔꠘꠦ ꠛꠦꠛꠤꠟꠘ ꠚꠣꠑꠣꠘꠤ ꠅꠁꠔ⁕

 ꠖꠦꠡ ꠀꠘꠝꠣꠘ ꠛꠦꠡꠈꠝ 

 ꠛꠣꠋꠟꠣꠖꠦꠡ 
ꠔꠚꠘ ꠛꠣꠋꠟꠣꠖꠦꠡꠞ ꠡꠛꠎꠣꠉꠣꠔ ꠖꠦꠈꠣ ꠎꠣꠄ, ꠎꠖꠤꠅ ꠇꠥꠘ ꠛꠤꠡꠦꠡ ꠅꠘꠥꠡꠑꠣꠘ ꠛꠣ ꠖꠤꠘꠧ ꠚꠤꠘ꠆ꠖꠣ ꠅꠄ ꠘꠣ⁕ ꠛꠣꠋꠟꠣꠖꠦꠡ ꠔꠚꠘ ꠢꠞꠢꠣꠝꠦꠡꠣ ꠚꠤꠘ꠆ꠖꠣ ꠅꠄ⁕ ꠡꠥꠔꠣꠞ ꠘꠈꠡꠣ ꠈꠞꠣ, ꠛꠣꠐꠤꠇ ꠀꠛ ꠍꠤꠟꠇꠞ ꠔꠚꠘ ꠇꠥꠘ ꠇꠥꠘ ꠎꠣꠉꠣꠔ ꠛꠤꠀꠞ ꠃꠙꠢꠣꠞ ꠢꠤꠡꠣꠛꠦ ꠖꠣꠝꠣꠘ꠆ꠖꠞꠦ ꠖꠦꠅꠀ ꠅꠄ⁕ ꠇꠥꠘ ꠇꠥꠘ ꠡꠝꠄ ꠝꠍꠤꠖꠞ ꠁꠝꠣꠝꠞꠦ ꠃꠙꠢꠣꠞ ꠖꠦꠅꠀ ꠅꠄ⁕ ꠎꠖꠤꠅ ꠛꠣꠋꠟꠣꠖꠦꠡꠞ ꠝꠣꠘꠡꠦ ꠊꠞ ꠔꠚꠘ ꠚꠤꠘ꠆ꠖꠁꠘ, ꠅꠁꠟꠦ ꠛꠣꠁꠞꠣ ꠈꠦꠃ ꠚꠤꠘ꠆ꠔꠣ ꠍꠣꠁꠘ ꠘꠣ⁕ ꠀꠞ ꠖꠤꠘ ꠖꠤꠘ ꠔꠚꠘ ꠚꠤꠘ꠆ꠖꠣ ꠈꠝꠤ ꠎꠣꠞ⁕

ꠀꠞ꠆ꠔꠣꠔ